የአርብቶ አደሩ በመንደር መሰባሰብ የተረጋጋ ህይወት እንዲመራ አስችሎታል
 አርብቶ አደሩን በመንደር የማሰባሰቡ ፕሮግራም በስኬት ለማጠናቀቅ ርብርብ ሊደረግ እንደሚገባ ጠቅላይ ሚኒስቴር አቶ ሃይለ ማርያም ደሳለኝ አሳሳቡ፡፡15ኛ የአርብቶ አደሮች ቀን በዓል “የአርብቶ አደሩ ተጠቃሚነትና ተሳታፊነት ለህዳሴያችን” በሚል መሪ ሀሳብ በሀገር አቀፍ ደረጃ ትላንት በአፋር ክልል ሰመራ ከተማ ተከብሯል፡፡ጠቅላይ ሚኒስትር  አቶ ሃይለማያም ደሳለኝ በበዓሉ ላይ ባደረጉት ንግግር  አርብቶ አደሩን በሁሉም ዘርፍ ተጠቃሚነት ለማረጋገጥ በተደረጉት ጥረቶች ውጤታማ ሰራዎች መከናወናቸውን ገልጸዋል፡፡መንግስት በአርብቶ አደሩ አካባቢዎች የሚከተለው የልማት ፖሊሲና ስትራቴጂ የዉሃና እንስስት ሃብትን መሰረት በማድረግ በየክልሎቹ አቅም የሚሰሩት እንደተጠበቁ ሆነው በፌዴራልና በአጎራባች ክልሎች ትብብር የሚከናወኑ  የተፋሰስ ልማትና በፍቃደኝነት ላይ የተመሰረተ የመንደር ማሰባሰብ ላይ መሆኑን ተናግረዋል፡፡ጠቅላይ ሚኒስትሩ እንዳሉት በአፋርና በሱማሌ ክልሎች የምዕተ አመቱን የልማት ግብና የእድገትና ትራንስፎርሜሽን ግቦችን  የሚያሳኩ ስራዎች ሲከናወኑ ቆይተዋል፡፡በተጨማሪም አርብቶ አደር በሚገኝባቸው የደቡብና የኦሮሚያ አካባቢዎች ጭምር ውጤታማ የልማት ስራዎች  መከናወናቸውን አመልክተዋል፡፡” ይሁንና አርብቶ አደሩን በመንደር  የማሰባሰብ ተግባር ያላስደሰታቸው  አንዳንድ የወስጥና የውጭ ሃይሎች  ከመንግስት በላይ ለህዝብ የተቆረቆሩ በመምሰል ልማቱን ለማደናቀፍ ቢጥሩም  እናንተ አርብቶ አደሮቹ በሰራችሁት ስራና በተገኘው ውጤት ተራ አሉባልታና መሰረተ ቢስ መሆኑን ለማረጋገጥ ችላችዋል” ብለዋል፡፡የመንደር ማስባሰቡ ፕሮግራም ተጠናክሮ በመቀጠል አርብቶ አደሩ የተረጋጋ ህይወት እንዲመራ እንዳስቻለውም  ጠቅላይ ሚኒስትሩ ገልጸዋል፡፡በአርብቶ አደር አካባቢ የተመዘገቡት የልማት ዉጤቶችና ምርጥ ተሞክሮዎችን በማስፋት በተለይ አርብቶ አደሩን በመንደር የማሰባሰቡ ፕሮግራም በስኬት ለማጠናቀቅ  ርብርብ ሊደረግ እንደሚገባም አሳስበዋል፡፡” የፌዴራል መንግስት አንድ የፖለቲካና የኢኮኖሚ ማህበረሰብ ለመገንባት ሰፊ የመሰረተ ልማት ግንባታዎች በማካሄድ የአርብቶ አደሮች አካባቢን ልማት እያቀላጠፈ ይገኛል” ብለዋልየአርብቶ አደር አከካባቢዎች መዳረሻና ከአጎራባች ክልሎች ጋር ሊያስተሳስሩ የሚችሉ የመንገድ ፣ የስልክ ፣ የኤሌክትሪክና አዉሮፕላን ማረፊያ ተገንብተው አገልግሎት እየሰጡ መሆናቸውንም ገለጸዋል፡፡በልማቱም አካባቢዎቹ የኢንቨስትመንትና ቱሪስት መዳረሻ መሆናቸውን የተናገሩት ጠቅላይ ሚኒስትሩ ይህም ሀገሪቱ የእኩል ተጠቃሚነት መርህ የምትከተልና ሁሉም ህዝቦች የህዳሴዉ ጉዞ አካል መሆናቸውን እንደሚያሳይ አብራርተዋል፡፡የእንኳን ደህና መጣችሁ ንግግር ያደረጉት የአፋር ክልል ርዕሰ መስተዳደር  አቶ እስማኤል ኢሊሴሮ በበኩላቸው መንግስት በአርብቶ አደሩ አካባቢ ዋና የኑሮ መሰረቱ በሆነው የእንስሳት ሃብቱ የበለጠ ተጠቃሚ እንዲሆን በርካታ ስራዎች ማከናወኑን  ገልጸዋል፡፡የተጀመረዉ የተፋሰስ ልማትና በመንደር ማሰባሰብ ፕሮግራም አርብቶ አደሩን ተጠቃሚ በማድረግ  የተረጋጋ ህይወት እንዲመራ ምቹ ሁኔታ የፈጠረለት መሆኑን ተናግረዋል፡፡ባለፉት 3 አመታት ዉስጥ በክልሉ16 ሺህ አርብቶ አደሮች በመንደር ተሰባሰቡ የልማቱ ተጠቃሚ መሆናቸውን ያመለከቱት ርዕሰ መስተዳድሩ በቀጠይነትም ህብረተሰቡን በመንደር የማሰባሰቡ ስራ ተጠናክሮ እንደሚጠጥል ገልጸዋል፡፡ባለፉት ሁለት አስርተ አመታት የአፋር ክልል ከምንም ተነስቶ የንጽሁ መጠጥ ውሃ ፣ትምህርት ፣ የጤና አገልግሎቶች ተደራሽ በመሆን ላይ ይገኛል፡፡በግብርና መስክም ምርትና ምርታማነትን በማሳደግ የምግብ ዋስተናችን ለማረጋገጥ የሚያስችለው አቅም በመገንባት ላይ እንደሚገኝ አብራርተዋል፡፡የፌደራል መንግስትና የአጎራባች ክልሎች የልማት ትብብር ተጠናክሮ እንዲቀጠልም ጠይቀዋልበስራቸው የተሻለ ውጤት አስመዝግበው ከጠቅላይ ሚኒስትሩ የሚዳሊያ ሽልማት ከወሰዱት አርብቶ አደሮች መካከል ከኦሮሚያ ክልል የመጡት አቶ ኢብራሂም አሊ ይገኙበታል፡፡ሽልማቱ ለበለጠ የስራ ውጤት መነሳሳት እንደፈጠረላቸውና በቆይታቸውም  ከተለያዩ ክልሎች ከመጡ  አርብቶ አደሮች ጠቃሚ ልምድ ማግኘታቸውን እኚሁ ተሸላሚ በሰጡት አስተያየት ገልጸዋል፡፡ከአፋር ክልል ተሸላሚ የሆኑት አርብቶ አደር አቶ ሃመዱ ሁመድ በበኩላቸው ያገኙት ሽልማት ለቀጣይ የልማት ሰራቸው ማደግ እንደሚያበረታታቸው ጠቁመው  ሌሎችንም  ለዉጤት ለማብቃት እንደሚጥሩ ተናግረዋልበበዓሉ ላይ የፌዴራል መንግስትና የክልል ከፍተኛ አመራሮች የተገኙ ሲሆን በውጤታማነታቸው ከየክልሉ የተመረጡ 229 አርብቶ አደሮች ሜዳሊያ ተሸልመዋል፡፡ (ኢዜአ)